Diari Oficial de la Generalitat Valenciana


Sumari del DOGV 2529, del 14-06-1995 (1995/835058)

RESOLUCIÓ de 4 de maig de 1995, de la Universitat Politècnica de València, per la qual es convoca un concurs per a proveir places de professorat universitari.
--------------------------------------------------------------------------------------------------------------------------------------------------------------

### Dades del document

Número de DOGV
:   2529

Data del DOGV
:   14-06-1995

Secció del DOGV
:   AUTORITATS I PERSONAL

Número del document
:   1995/835058


Data del document
:   04-05-1995

Organisme emissor
:   Universitat Politècnica de València

Tipus de document
:   Resolució

RESOLUCIó de 4 de maig de 1995, de la Universitat Politècnica de València, per la qual es convoca un concurs per a proveir places de professorat universitari.   
Fent ús de les atribucions que li confereix la Llei Orgànica 11/1983 i l'article 2.4 del Reial Decret 1.888/1984, que regula els concursos per a la provisió de places dels cossos docents universitaris, aquest Rectorat ha resolt convocar un concurs per a proveir les places que s'esmenten en l'annex I d'aquesta resolució, d'acord amb les bases següents:  
1. Aquest concurs es regirà pel que disposa la Llei Orgànica 11/1983, de 25 d'agost (Butlletí Oficial de l'Estat d'1 de setembre); Reial Decret 1.888/1984, de 26 de setembre (Butlletí Oficial de l'Estat de 26 d'octubre), modificat parcialment pel Reial Decret 1.427/1986, de 13 de juny (Butlletí Oficial de l'Estat d'11 de juliol), Ordre de 28 de desembre de 1984 (Butlletí Oficial de l'Estat de 16 de gener de 1985); Decret 145/1985, de 20 de setembre (Diari Oficial de la Generalitat Valenciana de 30 de setembre) pel qual s'aproven els Estatuts de la Universitat Politècnica de València, i en allò no previst per la legislació general de funcionaris civils de l'estat.  
2. Per a ser admés a l'esmentat concurs, caldrà reunir els requisits següents:  
a) Ser espanyol.  
b) Haver fet els 18 anys i no haver complit els 65.  
c) No haver sigut separat, mitjançant un expedient disciplinari, del servei de l'administració de l'estat o de l'administració autònoma o local, ni trobar-se inhabilitat per a l'exercici de funcions públiques.  
d) No patir cap malaltia ni defecte físic o psíquic que impedesca l'acompliment de les funcions corresponents a un professor d'universitat.  
La concurrència dels requisits anteriors s'haurà de referir sempre a una data anterior a l'expiració del termini fixat per a sol.licitar la participació en el concurs.  
3. Hauran de reunir, a més a més, les condicions específiques que s'indiquen en l'article 4,1 o 2 del Reial Decret 1.888/1984, de 26 de setembre, segons la categoria de la plaça i classe de concurs.  
4. Els qui vulguen prendre part en el concurs, hauran de trametre la corresponent sol·licitud al rector de la Universitat Politècnica de València, per mitjà de qualsevol dels procediments establerts en la Llei de Règim Jurídic de les Administracions Públiques i del Procediment Administratiu Comú, en el termini de 20 dies hàbils, a partir de la publicació d'aquesta convocatòria en el Butlletí Oficial de l'Estat, mitjançant la instància, segons el model de l'annex número II, degudament emplenada per quadruplicat, per a cada una de les places que sol·liciten.  
A més a més, hauran d'adjuntar la fotocòpia del DNI i la fotocòpia compulsada del títol requerit, segons el cos al qual es concurse.  
Els aspirants hauran de pagar, mitjançant transferència a la Caixa d'Estalvis de València, sucursal 724, número de compte 44942514237721, Universitat Politècnica de València- Taxes, la quantitat de 1.500 pessetes en concepte de drets (400 pessetes, per formació d'expedient i 1.100 pessetes per drets d'examen), i especificar el nom i cognoms, número de carnet d'identitat i la plaça a la qual concursen amb la indicació del número. El resguard de la transferència s'haurà d'adjuntar a la sol·licitud que es presente per a participar en el concurs.  
5. Una vegada acabat el termini de presentació de sol·licituds, el rector de la Universitat Politècnica de València, per qualsevol dels procediments establerts en la Llei de Règim Jurídic de les Administracions Públiques i del Procediment Administratiu Comú, trametrà a tots els aspirants una relació completa d'admesos i exclosos, amb la indicació de les causes de l'exclusió. Contra aquesta resolució que aprova la llista d'admesos i exclosos, les persones interessades podran presentar una reclamació davant el rector, en el termini de 15 dies hàbils a comptar des de l'endemà de la notificació de la relació d'admesos i exclosos.  
6. Amb una antelació mínima de 15 dies naturals, el president de la comissió notificarà a tots els aspirants la data, l'hora i el lloc de l'acte de presentació.  
7. En l'acte de presentació els concursants entregaran al president de la comissió la documentació indicada en els articles 9 i 10 del Reial Decret 1.427/1986, que modifica parcialment al Reial Decret 1.888/1984.  
8. El candidat proposat per a la provisió de la plaça haurà de presentar al Registre General de la Universitat Politècnica de València, en el termini de 15 dies hàbils següents a l'acabament de l'actuació de la comissió, per qualsevol dels mitjans assenyalats en l'article 38.4 de la Llei de Règim Jurídic de les Administracions Públiques i del Procediment Administratiu Comú, els documents següents:  
a) Certificat de naixement expedit pel registre civil corresponent.  
b) Certificat mèdic oficial de no patir cap malaltia ni defecte físic o psíquic que li impedesca l'acompliment de les funcions corresponents a professors d'universitat, expedida per la Direcció Provincial o Consergeria, segons corresponga, competents en matèria de sanitat.  
c) Declaració jurada de no haver sigut separat de l'administració de l'estat institucional o local, ni de les administracions de les comunitats autonòmes, en virtut d'expedient disciplinari, i no trobar-se inhabilitat per a l'exercici de la funció pública.  
Els que tinguen la condició de funcionaris de carrera estan exempts de justificar aquests documents i requisits i han de presentar un certificat del ministeri o organisme de què depenen, que acredite la seua condició de funcionari i de les circumstàncies que consten en el seu full de serveis.  
D'acord amb el Reial Decret 236/1988, de 4 de març, les comissions encarregades de jutjar estan classificades en la categoria primera, segons el que disposa l'article 33.2 i l'annex IV de l'esmentat reial decret.  
València, 4 de maig de 1995.- El rector: Justo Nieto Nieto.  
ANNEX I  
Catedràtics d'universitat  
68/95. àrea de coneixement: Mecànica dels Medis Continus i Teoria d'Estructures  
Departament: Mecànica dels Medis Continus i Teoria d'Estructures  
Perfil docent de la plaça: Estructures III (Estructures Metàl.liques i Mixtes d'Edificació (per al títol d'arquitecte)  
(Escola Tècnica Superior d'Arquitectura)  
Classe de convocatòria: concurs d'accés  
Nombre de places: una  
69/95. àrea de coneixement: Química Orgànica  
Departament: Química  
Perfil docent de la plaça: Bases de la Química Orgànica Industrial (1r. cicle ETSEI).  
Ampliació de Química Orgànica (2n. cicle Intensificació Processos Químics ETSEI)(per al títol d'enginyer industrial).  
(Escola Tècnica Superior d'Enginyers Industrials)  
Classe de convocatòria: concurs d'accés  
Nombre de places: una  
70/95. àrea de coneixement: Construccions Arquitectòniques  
Departament: Construccions Arquitectòniques  
Perfil docent de la plaça: Construcció II. (Tecnologia i posada en obra: condicionament del terreny, Fonamentació i Estructura. Patologia i Intervenció) (per al títol d'arquitecte)  
(Escola Tècnica Superior d'Arquitectura).  
Classe de convocatòria: concurs d'accés  
Nombre de places: una